**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Կարգավորման ենթակա խնդիրը.**

Հայաստանի Հանրապետության կառավարության «Հայաստանի Հանրապետության 2022 թվականի պետական բյուջեի մասին» օրենքում վերաբաշխում, փոփոխություններ և Հայաս­տա­նի Հանրա­պետ­ության կառավարության 2021 թվականի դեկտեմբերի 23-ի N 2121-Ն որոշման մեջ փոփո­խու­թյուններ կատարելու մասին» որոշման նա­­խագծի (այսու­հետ՝ Նա­խա­գիծ) ընդու­նու­մ­ը պայմանավորված է սեպտեմբեր ամսվա ընթացքում տեղի ունեցած պատերազ­մա­կան գոր­ծո­ղություններով:

1. **Ընթացիկ իրավիճակը և իրավական ակտի ընդունման անհրաժեշտու­թյունը․**

Պատերազմական գործողությունների արդյունքում անհրաժեշ­տություն է առաջացել ՀՀ առողջապահության նախարարության «Դատաբժշկական փոր­ձաքննություններ» միջոցառման շրջանակներում իրակա­նաց­նել դիակների լրացուցիչ դատաբժշկական, հյուսվածքաբանական, գենետիկական համա­պա­տասխան փորձաքննության ծառայություններ: Վերջինիս համար անհրաժեշտ է լրացուցիչ 15.0 մլն դրամ:

Իսկ մարտական գործողությունների անմիջական մասնակիցներին բժշկական օգնության և սպասարկման փոխհատուցումն իրականացվում է ՀՀ պետական բյուջեի «Զինծառայողներին, ինչպես նաև փրկարար ծառայողներին և նրանց ընտանիքի անդամներին բժշկական օգնության ծա­ռայու­թյուններ» միջոցառման շրջանակներում: Վերը նշված հանգամանքներով պայմա­նա­վորված՝ ծրագրի շրջանակներում առաջացած ճեղքվածքը փոխհատուցելու համար անհրա­ժեշտ է լրացուցիչ հատկացնել 15.0 մլն դրամ գումար:

1. **Կարգավորման նպատակը և ակնկալվող արդյունքը․**

Ելնելով վերոգրյալից Նախագծով առաջարկվում է ՀՀ 2022 թվականի պետական բյու­ջեում կատարել վերաբաշխում՝ ՀՀ առողջապահության նախարարության գծով նախատեսված «Դատաբժշկական և ախտաբանաանատոմիական ծառայություններ» ծրագրի «Դատաբժշկա­կան փորձաքննություններ» և «Սոցիալապես անապահով և առանձին խմբերի անձանց բժշկա­կան օգնություն» ծրագրի «Զինծառայողներին, ինչպես նաև փրկարար ծառայողներին և նրանց ընտա­նի­քի անդամներին բժշկական օգնության ծառայություններ» միջոցառումներն ընդհանուր **30,000.0 հազ. դրամի** չա­փով ավելացնելու միջոցով՝ ի հաշիվ ՀՀ պետական եկամուտների կոմիտեի «Հար­կային և մաքսային ծառայություններ» ծրագրի «Հարկային և մաքսային ծառայություններ» միջոցառման նվազեցումների:

 Նախագծի ընդունման դեպքում ՀՀ պետական բյուջեի եկամուտներում և ծախսերում ավե­լացումներ կամ նվա­զե­ցում­ներ չեն նախա­տես­վում, ինչպես նաև Նախագծով առաջարկվող նվա­զեցումների արդյունքում հետագայում ՀՀ պետական բյու­ջեի հաշվին նշված գումարի չա­փով ֆինանսական միջոցների վերա­կանգնման անհրաժեշտություն չի առաջանա:

1. **Կապը ռազմավարական փաստաթղթերի հետ. Հայաստանի վերափոխման ռազ­մա­վարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ՝**

ՀՀ կառավարության որոշման նախագծի ընդունումը չի բխում վերը նշված ռազմավարական փաստաթղթերից:

1. **Նախագծի մշակման գործընթացում ներգրավված ինստիտուտները և անձինք՝**

ՀՀ պետական եկամուտների կոմիտե,

ՀՀ առողջապահության նախարարություն: